OpenLLM-France/wikimedia huggingface dataset:
# Monuments històrics de l'antiga Nara

Monuments històrics de l'antiga Nara és el nom designat per la UNESCO com a lloc del Patrimoni Mundial, que abasta vuit indrets de l'antiga capital de Nara, a la prefectura de Nara, al Japó. Cinc són temples budistes, un és un santuari xintoista, un és un palau i un, un bosc primari. S'inclouen 26 edificis designats pel Govern japonès com a tresors nacionals, així com 53 designats com a Béns culturals importants. Tots ells han estat reconeguts també com a «Llocs històrics». El palau de Nara va ser designada com a Lloc Històric Especial i la selva verge Kasugayama com a Monument Natural Especial. Tōdai-ji, Kōfuku-ji i el bosc primari Kasugayama que es solapa amb el parc de Nara, foren qualificats com a Llocs de bellesa escènica pel Ministeri d'Educació, Cultura, Esports, Ciència i Tecnologia (MEXT). La UNESCO va llistar la zona com a Patrimoni Mundial l'any 1998.

## Llista de llocs

| Nom | Tipus | Lloc |
| Tōdai-ji (東大寺, Tōdai-ji, Gran Temple Oriental) | Temple budista Kegon | Zōshichō, Suimonchō, etc. 34° 41′ 21″ N, 135° 50′ 23″ E﻿ / ﻿34.68917°N,135.83972°E﻿ / 34.68917; 135.83972 |
| Kōfuku-ji (興福寺, Kōfuku-ji) | Temple Hossō budista | Noboriōjichō, Takabatakechō 34° 41′ N, 135° 50′ E﻿ / ﻿34.683°N,135.833°E﻿ / 34.683; 135.833 |
| Kasuga Shrine (春日大社, Kasuga-taisha) | Temple Shinto | Kasuganochō 34° 40′ 53″ N, 135° 50′ 54″ E﻿ / ﻿34.68139°N,135.84833°E﻿ / 34.68139; 135.84833 |
| Gangō-ji (元興寺) | Temple Shingon-Ritsu budista | ChūPolzadaō, Nakanochinyachō, etc. 34° 40′ 41″ N, 135° 49′ 52″ E﻿ / ﻿34.67806°N,135.83111°E﻿ / 34.67806; 135.83111 |
| Yakushi-ji (薬師寺) | Temple Hossō budista | Nishinokyōchō 34° 40′ 6.08″ N, 135° 47′ 3.52″ E﻿ / ﻿34.6683556°N,135.7843111°E﻿ / 34.6683556; 135.7843111 |
| Tōshōdai-ji (唐招提寺) | Temple Ritsu budista | Gojōchō, Amagatsujiminamichō 34° 40′ 32.11″ N, 135° 47′ 5.40″ E﻿ / ﻿34.6755861°N,135.7848333°E﻿ / 34.6755861; 135.7848333 |
| Lloc del Palau de Nara －　Palau Heijō (平城宮, Heijō-kyū) | Palau Imperial | Sakichō, Hokkejichō, etc. 34° 41′ 28″ N, 135° 47′ 44″ E﻿ / ﻿34.69111°N,135.79556°E﻿ / 34.69111; 135.79556 |
| Bosc Kasugayama (春日山原始林, Kasugayamagenshirin) | Bosc primari | Kasuganochō, Zōshichō, etc. 34° 40′ 59.75″ N, 135° 51′ 39.33″ E﻿ / ﻿34.6832639°N,135.8609250°E﻿ / 34.6832639; 135.8609250 |

## Referències

* ↑ ICOMOS. «Advisory Body Evaluation», 30-06-1997. [Consulta: 24 abril 2009].
* ↑ Agency for Cultural Affairs. «Historic Monuments of Ancient Nara — World Heritage List Nomination Cultural Property», 1997. [Consulta: 24 abril 2009].

## Enllaços externs

* Nara's World Heritage, The Official Nara Travel Guide Arxivat 2017-04-04 a Wayback Machine.
# Bray-Dunes

Bray-Dunes (en neerlandès Brayduinen, en flamenc occidental Bray-Duunn) és un municipi francès, situat a la regió dels Alts de França, al departament del Nord, que forma part de la Westhoek. L'any 2006 tenia 4.666 habitants. Limita a l'oest amb Zuydcoote, a l'est amb De Panne i al sud amb Ghyvelde.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 3.628 | 3.673 | 4.765 | 4.777 | 4.755 | 4.557 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1965-1967 | Marcel Souyris | |
| 1967-1971 | Georgines Biesbrouck | |
| 1971-1989 | Gilbert Lobbedey | |
| 1989- | Claude Marteel | PS |
# Cuando todo esté en orden

Cuando todo esté en orden és una pel·lícula espanyola dramàtica del 2002 dirigida per César Martínez Herrada amb guió de Carlos Pérez Merinero i Ion Arretxe, que tracta d'un conflicte familiar. Fou rodada a Sevilla i en la producció hi va participar Canal Sur Televisión.

## Sinopsi

Ignacio i Pablo són pare i fill i cap d'ells viu a la casa familiar en la havien estat els únics ocupants. Ignacio té cinquanta-cinc anys i va emigrar a una altra ciutat per buscar feina, però l'han jubilat anticipadament i es veu obligat a tornar a la casa familiar del poble. Pablo està prop del a trentena i va marxar de la casa per ingressar a un centre de desintoxicació, però ara l'han donat d'alta i pot seguir el tractament a l'ambulatori prop del seu poble. Ambdós tornen a la casa el mateix dia i no tenen un altre lloc on anar-hi, però el retrobament no serà de grat a cap dels dos.

## Repartiment

* Santiago Ramos - Ignacio
* Daniel Guzmán - Pablo
* Miguel Rellán - Gerardo
* Cristina Plazas - Maribel
* Antonio Dechent - Director del cor
* Julián Villagrán - Santi

## Premis

* Festival de Màlaga (2002): Menció especial per Daniel Guzmán.
* XII Premis Turia (2003) Premi nous realitzadors.

## Referències

* ↑ César Martínez propone un 'canto a la esperanza' en su última película, El País, 10 de maig de 2002
* ↑ Cuando todo este en orden a Fotogramas
* ↑ Premis del Vè Festival de Màlaga
* ↑ Festival de Màlaga de 2002 a Filmaffinity
* ↑ La 'Turia' rescata el 'No al a guerra', El País, 6 de juliol de 2003
# Hainita-(Y)

La hainita-(Y) és un mineral de la classe dels silicats, que pertany al grup de la rinkita. Rep el nom de la seva localitat tipus, els monts Hain, més el sufix "-(Y)" degut al domini de l'itri en la composició. Va ser descrit per primera vegada per Josef Blumrich el 1893 amb el nom de hainita. El nom va ser canviar per l'IMA el 2016 a l'actual.

## Característiques

La hainita-(Y) és un silicat de fórmula química Na₂Ca₄(Y,REE)Ti(Si₂O₇)₂OF₃. Es tracta d'una espècie aprovada per l'Associació Mineralògica Internacional, i publicada per primera vegada el 1893. Cristal·litza en el sistema triclínic. La seva duresa a l'escala de Mohs és 5.
Segons la classificació de Nickel-Strunz, la hainita-(Y) pertany a «09.BE - Estructures de sorosilicats, amb grups Si₂O₇, amb anions addicionals; cations en coordinació octaèdrica [6] i major coordinació» juntament amb els següents minerals: wadsleyita, hennomartinita, lawsonita, noelbensonita, itoigawaïta, ilvaïta, manganilvaïta, suolunita, jaffeïta, fresnoïta, baghdadita, burpalita, cuspidina, hiortdahlita, janhaugita, låvenita, niocalita, normandita, wöhlerita, hiortdahlita I, marianoïta, mosandrita, nacareniobsita-(Ce), götzenita, rosenbuschita, kochita, dovyrenita, baritolamprofil·lita, ericssonita, lamprofil·lita, ericssonita-2O, seidozerita, nabalamprofil·lita, grenmarita, schüllerita, lileyita, murmanita, epistolita, lomonossovita, vuonnemita, sobolevita, innelita, fosfoinnelita, yoshimuraïta, quadrufita, polifita, bornemanita, xkatulkalita, bafertisita, hejtmanita, bykovaïta, nechelyustovita, delindeïta, bussenita, jinshajiangita, perraultita, surkhobita, karnasurtita-(Ce), perrierita-(Ce), estronciochevkinita, chevkinita-(Ce), poliakovita-(Ce), rengeïta, matsubaraïta, dingdaohengita-(Ce), maoniupingita-(Ce), perrierita-(La), hezuolinita, fersmanita, belkovita, nasonita, kentrolita, melanotekita, til·leyita, kil·lalaïta, stavelotita-(La), biraïta-(Ce), cervandonita-(Ce) i batisivita.

## Formació i jaciments

Va ser descoberta al mont Hohe Hain, a la regió de Liberec (República Txeca). Dins del mateix país encara ha estat trobada també al mont Želenický, a la regió d'Ústí nad Labem. També ha estat descrita a Dinamarca, Noruega, Itàlia, Líbia, el Marroc, Rússia i el Brasil.

## Referències

* ↑ «Hainite-(Y)» (en anglès). Mindat. [Consulta: 28 desembre 2019].
# Prudencio Sáez Martínez

Prudencio Sáez Martínez, més conegut com a Pruden, és un exfutbolista valencià. Va nàixer a Benidorm el 21 d'abril de 1967. Ocupava la posició de davanter.

## Trajectòria

Va destacar al Rayo Vallecano, equip en el qual va militar entre 1990 i 1993. Les dues primeres campanyes van ser a Segona Divisió, on va marcar 11 gols en 38 partits. Després de l'ascens a la màxima categoria, el 1992, tan sols hi juga set partits amb els vallecans.
A la temporada 93/94 recalaria al CP Mérida, també a la Segona Divisió, on jugaria 18 partits i marcaria dos gols.

## Enllaços externs

* Fitxa del jugador
# Biryani

Biryani (/bɪrˈjɑːni/) és un plat d'arròs originari de la comunitat musulmana del subcontinent indi. S'elabora amb espècies i carn de pollastre, cabra, xai, gambes, peix i, de vegades, ou bullit o patata en algunes varietats regionals.
El biryani és popular a tot el subcontinent indi, així com entre la diàspora de la regió. Ha guanyat popularitat al sud de l'Índia, especialment a Kerala, Karnataka, Tamil Nadu, Andhra Pradesh i Telangana. També es prepara en altres regions com el Kurdistan Iraquià. És també el plat més sol·licitat als serveis de comanda per a emportar de l'Índia.

## Ingredients

Els ingredients per al biryani varien segons la regió i el tipus de carn i verdures utilitzades. La carn (de pollastre, cabra, vedella, xai, gambes o peix) és l'ingredient principal amb l'arròs. El blat de moro s'utilitza segons la temporada i la disponibilitat. El navratan biryani acostuma a utilitzar ingredients més dolços com anacards o panses, i fruites com pomes i pinyes.
Les espècies i condiments utilitzats al biryani poden ser ghee (mantega clarificada), nou moscada, pebre, clau, cardamom, canyella, fulles de llorer, coriandre, fulles de menta, gingebre, ceba, tomàquet, bitxo, all o safrà.

## Referències

* ↑ Karan, Pratibha. Biryani. Random House India, 2012. ISBN 978-8-18400-254-6.
* ↑ Gahlaut, Kanika. «Food racism: Biryani to target Muslims?». DailyO, 22-03-2015. [Consulta: 14 juliol 2016].
* ↑ «Everything you want to know about biryani» (en anglès), 27-02-2010. [Consulta: 25 novembre 2021].
* ↑ «The curious case of potato in Kolkata biryani and how the British fed us a lie» (en anglès), 21-04-2020. [Consulta: 25 novembre 2021].
* ↑ Wallis, Bruce. «EAT MY WORDS: A taste of Iraqi Kurdistan» (en anglès). Arxivat de l'original el 2021-11-25. [Consulta: 25 novembre 2021].
* ↑ Tandon, Suneera. «Jubilant FoodWorks forays into biryani business with 'Ekdum'» (en anglès). mint, 16-12-2020. [Consulta: 15 novembre 2021].
* ↑ «The Melting Pot» (en anglès). [Consulta: 25 novembre 2021].
# Fernández, punto y coma

Fernández, punto y coma va ser una sèrie espanyola de televisió, emesa per Televisió espanyola en la temporada 1963-1964, amb guions de Adolfo Marsillach i realització de Pedro Amalio López. Actualment no hi ha cap enregistrament gràfic d'aquesta sèrie.

## Argument

La sèrie narra la vida de l'acomodat senyor Fernández, un home acomodat que decideix escriure les seves memòries, sense prejudicis i arremetent despietadament contra tot allò que li desagrada.
En paraules de l'autor, amb la sèrie es pretenia dir, que algunes vegades la societat en què vivim accepta uns sistemes o situacions que a mi no m'agraden. Aquesta vegada he creat un personatge que es diu Fernández i que interpretaré jo mateix. Fernández és un analític, un home que, més que viure, veu viure, i al qual la seva vida i la dels altres li dona una mica de riure, i una mica de pena també.
Reconeixia igualment que amb Fernández, punto y coma vaig començar a ser opac, crític. Perquè un havia començat una galopant conscienciació política.

## Repartiment

* Adolfo Marsillach…Fernández adult.
* María Massip…Secretària.
* Emilio Gutiérrez Caba…Fernández adolescent.
* Juan Ramón Torremocha…Fernández nen.

## Actors episòdics

Entre altres:
* Mercedes Barranco
* José Blanch
* Modesto Blanch
* Daniel Dicenta
* Juan Diego
* Rafael Espinosa
* Víctor Fuentes
* Lola Gaos
* Agustín González
* Mara Goyanes
* Julia Lorente
* Enrique Navarro
* Erasmo Pascual
* María Luisa Ponte
* Tony Soler
* Pedro Sempson

## Referències

* ↑ FERNÁNDEZ PUNTO Y COMA, Marsillach punto y coma a seriestv.info
* ↑ Fernández, punto y coma, ABC, 24 de gener de 2002
* PDF Historia de TVE. Diario ya, 1986 Arxivat 2013-12-19 a Wayback Machine..
# Brusten himmel

Brusten himmel (en suec Cel trencat) és una pel·lícula dramàtica sueca del 1982 amb guió i direcció d'Ingrid Thulin.

## Argument

L'Erika, de 13 anys, viu a Norrbotten amb els seus pares i la seva àvia durant la dècada de 1940. La situació familiar és problemàtica i l'Erika somia amb un altre món on pugui viure la seva pròpia vida.

## Producció

El rodatge es va dur a terme a Filmhuset a Estocolm i les escenes exteriors es van rodar al Ragunda de març a juliol de 1981. És en part autobiogràfica. La banda sonora consta d'obres dels segles XIX i principis del XX, com ara Glädjens blomster, arranjada per Hugo Alfvén, i Gläns över sjö and beach que va ser escrita per Viktor Rydberg i musicada per Alice Tegnér.

## Repartiment

* Susanna Käll - Erika
* Tommy Berggren - Axel, pare d'Erika
* Margaretha Krook - Àvia d'Erika
* Agneta Eckemyr - Märta, mare d'Erika
* Svea Holst - Àvia de l'Erika
* Fillie Lyckow - Tia de l'Erika
* Ernst Günther - Molin, policia

## Recepció

Brusten himmel va guanyar el premi del Festival Internacional de Cinema de Karlovy Vary el 1982 i va donar el premi a la millor directora debutant a Ingrid Thulin al Festival Internacional de Cinema de Chicago el mateix any. També va ser guardonat amb la contribució de qualitat de l'Svenska Filminstitutet el 1983.

## Referències

* ↑ Brusten himmel a la Filmoteca de Catalunya
* ↑ Brusten himmel a bfi.org

## Enllaços externs

* Brusten himmel al Svensk Filmdatabas
# Chapelknowe

Chapelknowe és un petit poble muntanyenc entre Eaglesfield i Canonbie al sud d'Escòcia, al costat del riu Logan, a la pàrroquia de Half Morton.

## Referències

* ↑ Scottish Places
# Prudencio de Montemayor

Prudencio de Montemayor fou un teòleg i jesuïta espanyol, membre de l'Escola de Salamanca.

## Biografia

Començà la polèmica d'auxiliis, el 1582, a Valladolid i seguint a la Universitat de Salamanca, advocant pel lliure albir. Rebé el suport de Fray Luis de León i tingué com a oponent el dominic Domingo Báñez, que l'acusà de pelagià. En primera instància, Montemayor fou suspès com a docent, però la polèmica continuà. El 1588 Luis de Molina edità a Lisboa Concordia liberi arbitrii cum gratiae donis, divina praescientia, providentia, praedestinatione et reprobatione, que defensa les tesis recolzades per Montemayor sobre la llibertat humana, d'una manera sistematitzada. Llavors, dominics i jesuïtes contenen entre si, qualificant-se recíprocament d'heretges, fins que el papa Pau V promulgà el 1607 que cada orde defensés les tesis que considerés pertinents sense qualificar l'adversari d'"herètic".
# Factor de soroll

En telecomunicacions, el factor de soroll o figura de soroll ($F$) és la mesura en què es degrada la relació senyal/soroll (SNR) d'un senyal de ràdiofreqüència (RF), en travessar els diferents components electrònics actius d'un sistema receptor de comunicacions. Concretament, $F$ es defineix com la relació del soroll tèrmic a l'entrada, entre el soroll tèrmic a la sortida del dispositiu. Es pot entendre doncs $F$ com l'aportació del mateix dispositiu al soroll tèrmic. Normalment el factor de soroll $F$ es calcula com:
    $F={\frac {{SNR}_{in}}{{SNR}_{out}}}$
En ser els valors de soroll i senyal expressats normalment en escala logarítmica (dB), el factor de soroll serà:
    $F[dB]={SNR}_{in}[dB]-{SNR}_{out}[dB]=10\cdot \log F$
Per calcular el factor de soroll equivalent d'una sèrie de dispositius en cascada, es fa servir la Fórmula de Friis:
    $F=F_{1}+{\frac {F_{2}-1}{G_{1}}}+{\frac {F_{3}-1}{G_{1}G_{2}}}+{\frac {F_{4}-1}{G_{1}G_{2}G_{3}}}+\cdots +{\frac {F_{n}-1}{G_{1}G_{2}G_{3}\cdots G_{n-1}}},$
On $F_{n}$ és el factor de soroll de l'enèsim dispositiu i $G_{n}$ el seu guany.

## Vegeu també

* Filtre de correlació
# Bubú ventregroc

El bubú ventregroc (Laniarius atroflavus) és un ocell de la família dels malaconòtids (Malaconotidae).

## Hàbitat i distribució

Habita els boscos de les muntanyes del sud-est de Nigèria i Camerun.

## Referències

* ↑ «Bubú ventregroc». Cercaterm. TERMCAT, Centre de Terminologia. Rev. 10/05/2023(català)
# Departament Lago Argentino

Lago Argentino es un departament de la província de Santa Cruz, a la patagònia Argentina. Está situat al sud-oest de la província, limita al nort amb el departament Río Chico, al sud amb el de Güer Aike, a l'est amb el de Corpen Aike i a l'oest amb la República de Xile. Entre els paral·lels 48º 30' i 50º 45' sud i 70º 30' i 73º 15' oest. Té una superfície de 37.292 km², el segon en extenció de la província.

## Història

Després de la conquesta i exploració de la zona del Lago Argentino, a la segona meitat del segle xix, el territori va passar a terra Fiscal. A principis del segle XX el govern parcel·là i arrendà algunes de les terres del voltant del llac, i s'hi establiren diverses famílies argentines i d'origen europeu a partir del 1905. La població estava disseminada en petites estancies i "paradores" de la qual destacava la del Calafate. L'any 1924 s'hi instal·la una colònia rural i el 1927 es converteix en municipi. El poblament de Tres Lagos fou lleugerament més tardà, es fundà el 1937 i no aconseguí la municipalitat fins 1973. Més recentment (1983) es creà la població del Chaltén, per tal de dinamitzar el turisme de la zona ja que es troba a la base de muntanyes d'alt atractiu com el Fritz Roy oi el cerro Torre, dins el parc Nacional los Glaciares, i finalment aconseguí l'estatus de municipi el 2011. L'any 2019 el departament comptava amb prop de 30.000 habitants.
Evolució poblacional del departament Lago Argentino segons censos nacionales. :
| | 1920 | 1947 | 1960 | 1970 | 1980 | 1991 | 2001 | 2010 | 2016 |
| Població | 1534 | 2189 | 2092 | 1994 | 2517 | 3.940 | 7500 | 18.864 | 25.953 |
| Variació | - | 70,07% | -4,43% | -4,68% | +26,22% | +56,53% | +90,35% | +151,5% | +37,58% |

## Municipis

El departament compta amb tres municipis: El Calafate, el Chaltén i Tres Lagos; així com altres localitats menors com puerto Bandera i la Leona.

## Referències

* 1 2 De Correa, María Elena. Departamento Lago Argentino: Estructura Económica y Social, 1973.
* ↑ «El Chaltén es Municipio». La Cachaña, 24-09-2011 [Consulta: 8 setembre 2019].
* ↑ «Cerca de 30 mil habitantes tiene el Departamento Lago Argentino». Ahora Calafate, 02-07-2019 [Consulta: 8 setembre 2019]. Arxivat 3 de juliol 2019 a Wayback Machine. «Còpia arxivada». Arxivat de l'original el 2019-07-03. [Consulta: 8 setembre 2019].
* ↑ «Municipios de la comunidad Lago Argentino». [Consulta: 8 setembre 2019].
# Chapelizod

Chapelizod (en gaèlic irlandès Séipéal Iosóid que vol dir "capella d'Isolda"), és un barri de Dublín, al comtat de Dublín Sud, a la província de Leinster. Està situat a l'oest de la ciutat de Dublín, just al llarg del riu Liffey i és fronterer amb la localitat de Palmerstown a l'oest, amb Strawberry Beds al nord-oest i al sud amb part de Ballyfermot i la carretera principal de Dublín, l'autopista N4 i al nord amb el Parc Fènix, quedant molt prop del cromlec, un monument megalític format per pedres o menhirs clavats en el sòl. Alguns edificis interessants del poble són l'«Església de Saint Lawrence» i una casa anomenada Le Fanu que, a més de tenir històries de fantasmes, ningú té clar de quina construcció es tracta, per la qual cosa es rumorejava que és la tomba d'Isolda d'Irlanda. Chapelizod es troba sota la jurisdicció del consell municipal de Dublín.

## Localització i accés

La parròquia civil de Chapelizod forma part de la Baronia de Castleknock. La baronia és una de les set i mitja que ocupen el comtat de Dublín i s'estén des de Cabra a Blanchardstown (d'est a oest) i de Finglas a Chapelizod (de nord a sud).

## Història

En el segle xix la parròquia catòlica de Blanchardstown ocupava bona part de l'àrea de l'actual districte postal Dublín 15. Després de la relaxació de les lleis penals fou possible per als creients catòlics construir noves esglésies i reparar els edificis ja existents. L'església de Santa Brígida a Blanchardstown, que no s'ha de confondre amb la de l'Església d'Irlanda a Castleknock, fou construïda en 1837 sobre una edificació del 1731. És l'església mare de les altres 12 esglésies constituïdes en la parròquia en els darrers 156 anys. La parròquia se separà de Blanchardstown en 1883.
El poble apareix a la narració curta de James Joyce A Painful Case dins Dubliners. També és l'escenari la casa i l'hostal de la protagonista Humphrey Chimpden Earwicker, la seva dona Anna Livia Plurabelle i la seva família Shaun, Sem i Issy en el treball principal final de Joyce, Finnegans Wake.

## Referències

* ↑ «Chapelizod, a parish» (en anglès). A Topographical Dictionary of Ireland, 1837.
* ↑ Nota - Townlands en la Baronia de Castleknock: Baile an Aba/Abbotstown, Baile an Ásaigh/Ashtown, Baile an Chairpintéaraigh/Carpenterstown, Baile an Déanaigh/Deanestown, Baile an Diosualaigh/Diswellstown, Baile an Huntaigh/Huntstown, Baile an Phóirtéaraigh/Porterstown, Baile Bhlainséir/Blanchardstown, Baile Mhistéil/Mitchelstown, Baile Pheiléid/Pelletstown, Baile Scriobail/Scribblestown, Baile Sheáin/Johnstown, An Chabrach/Cabra(gh), Caisleán Cnucha/Castleknock (incl. part of Phoenix Park), Ceapach/Cappoge or Cappagh, Cnoc na gCaorach/Sheephill, An Chorr Dhubh/Corduff, Dún Sinche/Dunsink, Páirc Anna/Annfield, Snugborough/Snugborough, Steach Gob/Astagob - Placenames Database of Ireland Placenames Database of Ireland
* ↑ Cronin, Elizabeth, Fr Michael Dundan's Blanchardstown, 1836-1968, Four Courts Press (2002), p56.
* ↑ Official website of Arxivat 2013-01-30 a Wayback Machine. Our Lady Help of Christians
# Polymetme illustris

Polymetme illustris és una espècie de peix pertanyent a la família Phosichthyidae.

## Descripció

* Pot arribar a fer 14,8 cm de llargària màxima.
* 11 radis tous a l'aleta dorsal i 27-30 a l'anal.
* 42-44 vèrtebres.
* 16-17 fotòfors per damunt de l'aleta anal.

## Hàbitat

És un peix marí, batidemersal i de clima temperat que viu entre 230 i 822 m de fondària a la plataforma i el talús continentals.

## Distribució geogràfica

Es troba des de l'Índic oriental fins al Pacífic occidental: Austràlia.

## Observacions

És inofensiu per als humans.

## Referències

* ↑ McCulloch A. R., 1926. Report on some fishes obtained by the F. I. S. "Endeavour" on the coasts of Queensland, New South Wales, Victoria, Tasmania, South and South-Western Australia. Part V. Biol. Results "Endeavour" v. 5 (pt 4). 157-216.
* ↑ uBio (anglès)
* ↑ McCulloch, A. R., 1926. Report on some fishes obtained by the F. I. S. "Endeavour" on the coasts of Queensland, New South Wales, Victoria, Tasmania, South and South-Western Australia. Part V. Biol. Results "Endeavour" v. 5 (pt 4): 157-216, Pls. 43-56.
* ↑ The Taxonomicon (anglès)
* 1 2 3 4 FishBase (anglès)
* ↑ Parin, N.V. i O.D. Borodulina, 1990. Survey of the genus Polymetme (Photichthyidae) with a description of two new species. J. Ichthyol. 30(6):108-121.
* ↑ Parin, N.V. i O.D. Borodulina, 1990.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.
* ↑ Yang, J., Z. Huang, S. Chen i Q. Li, 1996. The Deep-Water Pelagic Fishes in the Area form Nansha Islands To the Northeast part of South China Sea Science Publication Company, Beijing. 190 pp.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Brussílovka

Brussílovka (en rus: Брусиловка) és un poble (un possiólok) del krai de Stàvropol, a Rússia, que en el cens del 2010 tenia 6 habitants. Pertany al districte rural de Zelenokumsk.

## Referències

* ↑ Исполнительный комитет Ставропольского краевого Совета депутатов трудящихся ; сост. С. Т. Перепелятников, ред. Б. Чернов. {{{títol}}}. Ставрополь: Ставропольское книжное издательство, 1966, p. 64.